CELEX: 62021CN0231
Language: mt
Date: 2021-04-12 00:00:00
Title: Kawża C-231/21: Talba għal deċiżjoni preliminari mressqa mill-Verwaltungsgerichtshof (l-Awstrija) fit-12 ta’ April 2021 – IA

21.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 242/13
            
         
      Talba għal deċiżjoni preliminari mressqa mill-Verwaltungsgerichtshof (l-Awstrija) fit-12 ta’ April 2021 – IA
      (Kawża C-231/21)
      (2021/C 242/17)
      Lingwa tal-kawża: il-Ġermaniż
      
         Qorti tar-rinviju
      
      Verwaltungsgerichtshof
      
         Partijiet fil-kawża prinċipali
      
      
         Rikorrent: IA
      
         Konvenut: Bundesamt für Fremdenwesen und Asyl
      
         Domandi preliminari
      
      
                  1)
               
               
                  Priġunerija fis-sens tat-tieni sentenza tal-Artikolu 29(2) tar-Regolament (UE) Nru 604/2013 tal-Parlament Ewropew u tal-Kunsill tas-26 ta’ Ġunju 2013 li jistabbilixxi l-kriterji u l-mekkaniżmi biex ikun iddeterminat liema hu l-Istat Membru responsabbli biex jeżamina applikazzjoni għall-protezzjoni internazzjonali iddepożitata għand wieħed mill-Istati Membri minn ċittadin ta’ pajjiż terz jew persuna apolida (1) għandha tinkludi wkoll it-tqegħid tal-persuna kkonċernata fid-dipartiment psikjatriku ta’ sptar kontra jew mingħajr ir-rieda tiegħu (f’dan il-każ minħabba riskju għalih innifsu u għal oħrajn li jirriżulta mill-marda mentali tiegħu), li ġie ddikjarat permissibbli minn qorti?
               
            
                  2)
               
               
                  Fil-każ li l-ewwel domanda tingħata risposta fl-affermattiv:
                  
                              a)
                           
                           
                              Fil-każ ta’ priġunerija mill-Istat Membru li jagħmel it-talba, it-terminu stabbilit fl-ewwel sentenza tal-Artikolu 29(2) tar-regolament imsemmi iktar ’il fuq jista’ fi kwalunkwe każ jiġi estiż għal sena, b’effett vinkolanti għall-persuna kkonċernata?
                           
                        
                              b)
                           
                           
                              Jekk le, sa liema perijodu ta’ żmien hija permessa estensjoni, pereżempju biss għal
                           
                        
                              aa)
                           
                           
                              dak il-perijodu li l-priġunerija effettivament damet, jew
                           
                        
                              bb)
                           
                           
                              dak il-perijodu totali ta’ priġunerija li mistenni jdum b’kollox, ibbażat fuq id-data li fiha l-Istat Membru kompetenti ġie informat skont l-Artikolu 9(2) tar-Regolament (KE) Nru 1560/2003 tat-2 ta’ Settembru 2003 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 343/2003 li jistabbilixxi l-kriterji u l-mekkaniżmi biex jiġi determinat l-Istat Membru responsabbli biex jeżamina applikazzjoni għall-asil iddepożitata f’wieħed mill-Istati Membri minn ċittadin ta’ pajjiż terz (2),
                           
                        possibbilment flimkien ma’ limitu ta’ żmien raġonevoli għar-riorganizzazzjoni tat-trasferiment?
               
            
         (1)  ĠU 2013, L 180, p. 31, rettifika fil-ĠU 2017, L 49, p. 50.
      
         (2)  ĠU Edizzjoni Speċjali bil-Malti, Kapitolu 19 Vol. 6, p. 200.